Holý diel

Holý diel je lyžiarsky areál, ktorý sa nachádza pri obci Višňové v nadmorskej výške 740 m n. m. až 870 m n. m.. Ponúka tri lyžiarske zjazdovky na SZ svahoch Lúčanskej Malej Fatry, na vrchoch Dolná Roveň a Valientov diel. Obťažnosti ľahká, stredná i ťažká, ponúka celkovo 1,65 km lyžiarskych a bežkárskych tratí, ku ktorým vedie vlek z Višňovskej doliny. Asi 300 m od neho je na konci obce Višňové parkovisko s bezplatným parkovaním. V stredisku premávajú tri vleky s celkovou prepravnou kapacitou až 1 200 osôb/hodinu. Lokálne stredisko ponúka malý bufet a úschovňu lyží. Zimná sezóna tu trvá zväčša od decembra do marca. Okolie ponúka výborné možnosti skialpinistických túr, neudržiavané trasy pre bežkárov, terény na vysokohorské túry i pešiu turistiku. Z vrcholu strediska sú výhľady na SZ a mesto Žilina so širokým okolím. Referencie Iné projekty Commons ponúka multimediálne súbory na tému Holý diel Externé odkazy Webová stránka lyžiarskeho strediska Poloha na turistickej mape